ДУА “Радашковіцкая школа-інтэрнат для дзяцей-сірот і дзяцей,

якія засталіся без апекі бацькоў”

“Паняцце пра складаны сказ

з рознымі відамі сувязі частак”

Вучэбны занятак у 9-ым класе з прымяненнем

 тэхналогіі праблемнага навучання

 Настаўнік беларускай

 мовы і літаратуры

 Чуманевіч І. В.

Радашковічы 2014

**Тэма ўрока**: ***Паняцце пра складаны сказ з рознымі відамі сувязі частак.***

**Мэты**:

***1. Арганізаваць праблемна-даследчыцкую дзейнасць вучняў па фарміраванні ўменняў:***

* размяжоўваць часткі ў складаным сказе з рознымі відамі сувязі;
* вызначаць сэнсавыя адносіны паміж часткамі складанага сказа з рознымі відамі сувязі;
* працягваць адпрацоўваць навыкі пастаноўкі знакаў прыпынку на мяжы частак складанага сказа;
* уменне весці дыялог.

 2***. Стварыць умовы для развіцця:***

* самастойнага рашэння праблемы;
* развіцця крытычнага мыслення;
* развіцця творчых здольнасцей.

 ***3. Садзейнічаць выхаванню актыўнай асобы, самастойнасці, працавітасці*.**

 **Тып урока**: тэхналогія праблемнага навучання

 **Эпіграфы:**

Шчасце – гэта не жыццё без клопатаў і засмучэнняў, шчасце – гэта стан душы (З народнага).

Толькі тады веды робяцца нашым сталым здабыткам, калі мы… здабываем іх самі (Якуб Колас).

Ход урока

**І. Арганізацыйны момант** (падрыхтаванасць да ўрока, да ўспрыняцця тэмы).

 Слова настаўніка ( Верш Максіма Танка “Шчасце” ).

**2. Матывацыя.** Навучыцца знаходзіць у тэкстах складаныя сказы зрознымі відамі сувязі частакі, размяжоўваць часткі і правільна вызначаць сэнсавыя адносіны паміж імі, бо ад гэтага залежыць пастаноўка знакаў прыпынку.

**3. Арфаграфічная хвілінка.** На дошцы запісаны словы з памылкамі, вучні павінны знайсці памылкі і выправіць іх згодна з правіламі беларускай арфаграфіі:

*Дзявятка, дз****е****сяты, каф****е****, купэ, камп’ютар, прынт****э****р, с****я****кунда, легенда,****йо****гурт, ёд.*

**4. Актуалізацыя ведаў.**

 -Што вы ведаеце аб будове складанага сказа?

 -Якой можа быць сувязь паміж часткамі?

 -Якія знакі прыпынку ставяцца паміж часткамі складанага сказа?

**5. Пастаноўка навучальнай праблемы.**

 Прачытайце тэкст (на дошцы запісаны тэкст).

Народная мудрасць

 Народная мудрасць гаворыць, што чалавек, які дзе-небудзь пасадзіў дрэўца, ніколі не пакіне думкамі той мясціны, дзе пасадзіў яго. Мы ведаем, што ў многіх краінах бытуе звычай: прасіць дарагога госця пасадзіць на памяць дрэўца. Госць паедзе, а дрэўца застанецца, і разам з тым застанецца ўпэўненасць, што чалавек не зробіць шкоды той зямлі, дзе расце яго дрэўца.

 ***Настаўнік Вучні***

-Давайце прачытаем тэкст ..……

-Знайдзіце, калі ласка, складаныя сказы ……..

-Усе згодны? ……..

-Успомніце віды складаных сказаў .……

-Назавіце мне часткі сказаў і сродкі сувязі частак .……

-Вызначце, калі ласка, сэнсава-граматычныя адносіны

паміж часткамі другога сказа і яго від ...….

- Можа, хто думае інакш? Чаму? ..……

-А зараз паспрабуйце вызначыць тэму ўрока (тэму запісваюць на дошцы і ў сшытках)

**6. Вырашэнне праблемнай сітуацыі**

***Агучце табліцу***

***Складаныя сказы з рознымі відамі сувязі частак***

|  |  |
| --- | --- |
| ***Віды сувязі частак*** | ***Прыклады*** |
| ***Злучальная і падпарадкавальная*** | ***3*** |
| ***Бяззлучнікавая і падпарадкавальная*** | ***1*** |
| ***Бяззлучнікавая і злучальная*** | ***2*** |
| ***Бяззлучнікавая, злучальная і падпарадкавальная*** | ***4*** |

**7. Рэалізацыя новых ведаў:**

 ***1) Запоўніце табліцу прыкладамі (сказы запісаны на картках).*** *Можна карыстацца матэрыялам падручніка, змешчаным на с. 164-165.*

 1. Пад аховай векавых хвой не адчувалася ні малейшага ветрыку; ад нагрэтай зямлі патыхала цеплынёй, як гэта часта бывае ў добрыя летнія дні.

 2. Сонца спускаецца ўсё ніжэй і ніжэй, і ўжо на палубе адчуваецца едкі халадок – блізіцца вечар.

 3. Калі прыгрэла сонца, дзед даручыў мне свае вуды, а сам прылёг адпачыць.

 4. Пад вечар, калі пачынала цямнець, школа была прыбрана: падлога памыта, парты вычышчаны і выцерты, павуціна знята, а геаграфічныя карты набылі належны выгляд і занялі на сценах сваё адпаведнае месца.

***- фізкультхвілінка для вачэй***

***2) Праца па картках. Дадатковае заданне для тых, хто хутчэй скончыў працу па картках – пр.154 (1-2 сказы) на с. 166 падручніка.***

**8. Кантроль за засваеннем ведаў. Праверачны тэст.**

**9. Падвядзенне вынікаў урока.**

- З чым мы пазнаёміліся на ўроку?

-Які сказ называецца складаным з рознымі відамі сувязі частак?

**10. Дамашняе заданне.** *Практыкаванне 156- І узровень, практыкаванне 155 – ІІ узровень, напісаць міні-сачыненне на тэму “Быць шчаслівым – гэта значыць…”, “Шчасце – гэта…”, выкарыстоўваючы складаныя сказы з рознымі відамі сувязі частак - ІІІ узровень.*

**11. Рэфлексія.**

Закончыце сказ:

Я ведаю, што засвоіў(ла) тэму… (добра, дрэнна, не вельмі добра).

**Картка №1**

 *Спішыце сказы. Лічбамі пазначце кожную граматычную частку. Падкрэсліце граматычныя асновы. Пабудуйце схемы сказаў.*

1. Бясконцыя балоты вучылі палешукоў мудраму разважанню, мора лясоў выхоўвала ў іх асцярогу, бо так лёгка напаткаць тут небяспеку.
2. Спачатку не заўважаеш, што пастухі не прыганяюць ужо кароў на абед: дзень стаў маленькі, ды няма ўжо той спёкі, якая была раней.

**Картка №2**

 *Спішыце сказы. Лічбамі пазначце кожную граматычную частку. Падкрэсліце граматычныя асновы. Пабудуйце схемы сказаў.*

1. Змучанае дарогаю і бясконцымі начамі цела даўно патрабавала адпачынку, але заснуць Лабановіч адразу не мог, бо вельмі многа было ўсялякіх уражанняў.
2. Можна было заўважыць, што спрачацца пра гэта людзі не прывыклі: многія, асабліва жанкі, гаварылі нясмела, няёмка, як бы прасілі загадзя прабачэння.

**Картка №3**

 *Спішыце сказы. Лічбамі пазначце кожную граматычную частку. Падкрэсліце граматычныя асновы. Пабудуйце схемы сказаў.*

1. Была вясна; хадзіла рэха па гулкіх сцежках берагоў, як быццам ранак зноў прыехаў з наборам бомаў між лугоў.
2. Але ў свядомасці людзей, якія адолелі гэтую дарогу, яна была імкліва роўная, вызначаная адным жаданнем: не здацца ворагу, захаваць сябе для барацьбы з ім.

**Праверачны тэст**

1. **Адзначце правільнае сцвярджэнне:**

 Сказ з рознымі відамі сувязі – гэта сказ,у якім…

1. Адна зграматычныхчастак сэнсава падпарадкавана другой.
2. Тры і больш граматычныя часткі звязаны паміж сабой рознымі відамі сувязі.
3. Граматычныя часткі адносна раўнапраўныя,самастойныя па сэнсе і звязаныя злучальнымі злучнікамі.
4. **Адзначце нумары складаных сказаў з рознымі відамі сувязі:**

1) Ведаў дзед: варта каму-небудзь не ўтрымаць слязу,усхліпнуць – не вытрываюць і астатнія.

2) Адмакрэлі і пацямнелі лагчыны, першыя прагаліны зачарнеліся на палях, лазнякі страцілі сваю празрыстасць і, здаецца, адразу пагусцелі, набраклі пералівамі фарбаў – шызых, ліловых, шэрых.

3) Вось звер усплыў, але тут жа прагучаў стрэл – морж знік з вачэй.

4) У наваколлі тутэйшых трох вёсак зямля была вельмі няроўная: дзе вышэй, радзіла добра; дзе ніжэй да балота, усё ушчэнт вымакала.

5) Пытанне прагучала нечакана, і Вера не адразу ўцяміла, пра што гаворыць гэты вяснушкаваты, кірпаты хлопец.

**3. Колькі знакаў прыпынку і якіх павінна быць у сказе? Адзначце нумар правільнага адказу.**

***Мінулі лютаўскія мяцеліцы пасля настала сакавіцкая цішыня калі пад пульхным снегам пачынае выспяваць таемны цуд прыроды недаступны чалавечаму воку ажываюць у халоднай зямлі доўгія нерухомыя карані дрэў хутчэй пачынае рухацца сок у бярозах.***

1. Двукроп’е,чатыры коскі; 4) Працяжнік, шэсць косак;
2. Працяжнік,пяць косак; 5) сем косак.
3. Двукроп’е, шэсць косак;

**4. Вызначце від складанага сказа:**

***На самай сярэдзіне ракі вада быстрэйшая, і добра чую: шапоча лісце, булькоча вада пад вярбою.***

1. просты сказ; 2) складаназлучаны сказ; 3) складаназалежны сказ;
2. бяззлучнікавы складаны сказ; 5) складаны сказ з рознымі відамі сувязі.